โครงการในอนาคต (Future Plan)

บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน)
เป็นบริษัทที่ทำธุรกิจการผลิตและการจัดจำหน่ายสื่อสิ่งพิมพ์เกือบทุกชนิด (ยกเว้นหนังสือพิมพ์รายวัน)
ได้ถือเอาปี 2546 เป็นปีต่อเนื่องของแผนพัฒนาธุรกิจของบริษัทฯ เรื่อยมา
และถึงแม้ว่าเศรษฐกิจของประเทศไทยในปี 2551
ได้รับผลกระทบจากวิกฤตการณ์สถาบันการเงินชั้นนำของโลกขาดสภาพคล่อง
และส่งผลกระทบไปทั่วโลก แต่บริษัทมีความมุ่งมั่นที่จะเติบโตอย่างต่อเนื่อง
โดยมุ่งเน้นธุรกิจที่พัฒนาคุณภาพชีวิตของคน เพื่อสร้างสรรค์สิ่งที่ดีให้แก่ครอบครัวและสังคมไทย
โดยกำหนดวิสัยทัศน์ในการดำเนินงานและโครงการในอนาคตสำหรับปี 2552 ดังนี้

1.  สายธุรกิจสำนักพิมพ์

นิตยสาร แนวโน้มของธุรกิจนิตยสารยังคงเป็นไปตามสภาวะเศรษฐกิจ
โดยนิตยสารหลักที่เป็นผู้นำในตลาดจะยังคงครองอันดับส่วนแบ่งในตลาดหลักเช่นเดิม ซึ่งบริษัทฯ
ได้วางแผนเพื่อขยายตลาดผู้อ่านด้วยการวางแผนการตลาดโดยมุ่งเน้นจัดกิจกรรมกับผู้อ่าน
เพื่อปลุกหน้านิตยสารให้มีชีวิตที่ผู้อ่านสามารถมีส่วนร่วมได้อย่างใกล้ชิด
เพื่อตอกย้ำความเป็นผู้นำในตลาดนิตยสาร และรักษาฐานผู้อ่านได้อย่างยั่งยืน
รวมทั้งผลักดันนิตยสารอื่น ๆ ให้เติบโตและก้าวขึ้นสู่อันดับหนึ่งในตลาด
นอกจากนี้บริษัทยังได้จัดหน่วยงานเพื่อวิเคราะห์รูปแบบการนำเสนอให้ตอบสนองความต้องการของผู้อ่านมากยิ่งขึ้นข

หนังสือเล่ม ภาพรวมของธุรกิจหนังสือในปี 2551 เติบโต 7-8%
โดยไม่ได้รับผลกระทบจากสถานการณ์การเมืองและสภาวะเศรษบกิจมากนัก
หนังสือที่มียอดจำหน่ายเติบโตสูงสุด คือหนังสือประเภทการ์ตูน สาระความรู้ นวนิยาย ธรรมะ
สุขภาพ และจิตวิทยาพัฒนาตนเอง โดยในปี 2552 บริษัทฯ ได้วางแผนเชิงรุกต่อเนื่องมาจากปีก่อน
เพื่อกระตุ้นให้กลุ่มเป้าหมายสนใจและรักการอ่านมากยิ่งขึ้นด้วยการนำเสนอและคัดสรรหนังสือที่ดีผลิตออกมาจำหน่ายอย่างต่อเนื่อง
เพื่อตอกย้ำจุดยืนในการสร้างนักอ่านรุ่นเยาว์ควบคู่ไปกับการสร้างสรรค์สังคมไทยให้ดีงามและมีศีลธรรม
โดยบริษัทมีเป้าหมายในการผลิตอยู่ที่ประมาณ 450 ปก

ธุรกิจท่องเที่ยวและอบรมสัมมนา บริษัทได้ย้ายหน่วยงานพัฒนาธุรกิจไปอยู่ที่สำนักงานอรุณอมรินทร์
เมื่อเดือนกุมภาพันธ์ 2550 ทำให้มีพื้นที่รองรับการขยายงานได้เพิ่มขึ้น โดยในปี 2552
บริษัทยังคงมุ่งพัฒนาเส้นทางการท่องเที่ยวให้มีความแตกต่าง
และแปลกใหม่ทั้งในประเทศและต่างประเทศ ด้วยคุณภาพระดับสากล หลากหลายโครงการ
ด้วยบริการท่องเที่ยวภายในแนวคิด “The service you can trust”
ที่มุ่งเน้นการบริการที่ลูกค้าไว้วางใจและเชื่อถือได้ ส่วนธุรกิจอบรมสัมมนา
เป็นอีกหนึ่งกิจกรรมคุณภาพที่บริษัทมุ่งสร้างสรรค์หลักสูตรภายใต้แนวคิด Learning for better
living ที่ให้ทั้งสาระความรู้และความบันเทิงที่หลากหลาย โดยต่อยอดมาจากเนื้อหา (Content)
ของบริษัทมาสรรค์สร้างเป็นหลักสูตรอบรมสัมมนาต่าง ๆ ทั้งด้านการออกแบบตกแต่งบ้าน อาหาร
สุขภาพ ความงาม และพัฒนาทักษะต่างๆ เช่น การเขียน การแปล เป็นต้น

งานแฟร์ บริษัทมีการจัดแสดงงานแฟร์หลักที่สำคัญ 3 งานต่อปี โดยในปี 2552
บริษัทจัดงานบ้านและสวนแฟร์ เป็นปีที่ 10 ที่ศูนย์การแสดงสินค้าอิมแพค
โดยการขยายพื้นที่การจัดงานเพิ่มขึ้นเพื่อรองรับความต้องการของกลุ่มลูกค้าที่ต้องการออกบูธ
ในครั้งนี้ได้พัฒนาการจัดงาน โดยมุ่งสร้างสรรสาระความรู้ผ่านบ้านตัวอย่างที่มีคอนเซ็บท์ คือ การ
Reduce Reuse recycle and Renewable ทั้งในส่วนสถาปัตยกรรม การเลือกต้นไม้จัดสวน
การตกแต่งบ้านด้วยวัสดุและแนวคิดอนุรักษ์ธรรมชาติ เพื่อมอบสาระประโยชน์สูงสุด
พร้อมเป็นแนวทางในการตกแต่งบ้าน และการจัดสวนได้อย่างมืออาชีพแก่ผู้เข้าชมงาน
ต่อมาคืองานอมรินทร์บุ๊คแฟร์จัดเป็นครั้งที่ 8 และงาน Health & Cuisine & Beauty
Festival จัดเป็นครั้งที่ 6 ที่ศูนย์การประชุมแห่งชาติสิริกิติ์ เป็นการต่อยอดคอนเทนน์ผ่านงานแฟร์
จนงานแฟร์กลายเป็นจุดแข็งหนึ่งที่สามารถสร้างการเติบโตให้กับบริษัทได้อย่างต่อเนื่อง
ด้วยเหตุนี้บริษัทวางเป้าหมายในการจัดงานแฟร์อื่นๆ ที่เกี่ยวเนื่องกับนิตยสารเพิ่มขึ้น
โดยผ่านหน่วยงานคุณภาพเพื่อศึกษาและวิเคราะห์โอกาสและสภาพแวดล้อมทางการตลาด
รวมถึงพฤติกรรมและความต้องการของกลุ่มเป้าหมายได้อย่างแม่นยำ

รายการโทรทัศน์ ในปี 2552 บริษัทได้วางแผนเพื่อตอกย้ำความเป็นผู้นำด้าน Content
และต่อยอดธุรกิจด้วยการนำเสนอคอนเทนต์เพื่อเสริมสร้างสุขภาพกาย สุขภาพใจ ภายใต้คอนเซ็ปท์
“รวมทุกคำตอบสุขภาพส่งถึงบ้านคุณ” ผ่านรายการ “คลับสุขภาพ” โดยนิตยสาร Health &
Cuisine นิตยสารชีวจิต และนิตยสาร Shape ซึ่งออกอากาศทุกวันอังคาร
ทางสถานีโทรทัศน์สีกองทัพบกช่อง 7

Creative & Event
ด้วยความเป็นผู้นำและประสบผลสำเร็จในการจัดงานแฟร์คุณภาพขนาดใหญ่อย่างต่อเนื่องเป็นเวลาเกือบ
10 ปี ผนวกกับความเชี่ยวชาญของทีมงานที่มีประสบการณ์ ในปี 2552
บริษัทได้ขยายธุรกิจใหม่ในการนำเสนอบริการรับจ้างจัดงานด้วยการเป็น Creative & Event
Provider อย่างเต็มตัว

New Media
นอกจากความสำเร็จอย่างต่อเนื่องในธุรกิจสิ่งพิมพ์สู่รูปแบบในการนำเสนอคอนเทนท์ผ่านสื่อรูปแบบออนไลน์
เพื่อการเผยแพร่สาระบันเทิงที่เต็มอิ่มด้วยการสร้างสรรค์ดิจิทัลมีเดีย
เพื่อให้สอดคล้องกับกระแสความต้องการและแนวโน้มของตลาดที่เติบโตขึ้น ในปี 2552
บริษัทได้พัฒนาเวบไซน์ของนิตยสารทั้ง 12 ฉบับ และสำนักพิมพ์หนังสือเล่ม 15
สำนักพิมพ์ให้มีความทันสมัย
พร้อมตอบสนองและขยายเข้าถึงกลุ่มเป้าหมายได้หลากหลายด้วยการเป็นสื่อออนไลน์แอดเวอร์ไทซิ่ง
(On-Line Advertising) ที่ครอบคลุมสื่อโฆษณาออนไลน์ ครีเอทีฟ และเอนเตอร์เทนเม้นท์

  1.2 สายธุรกิจโรงพิมพ์

คุณภาพของงานเป็นหัวใจสำคัญของโรงพิมพ์
ปัจจุบันผลงานระดับคุณภาพสูงจำนวนมากได้จัดทำและจัดพิมพ์ ณ โรงพิมพ์แห่งนี้ ในด้านการผลิต
บริษัทฯ มีแผนการที่จะนำเครื่องจักรและอุปกรณ์ที่มีความทันสมัยในด้านเทคโนโลยีการผลิตใหม่ ๆ
เข้ามาเพิ่มเติม และทดแทนตามระยะเวลาที่เหมาะสมและต่อเนื่องตลอดเวลา
เพื่อเพิ่มขีดความสามารถในการรองรับ ปริมาณงานผลิตของสายธุรกิจสำนักพิมพ์
และสายธุรกิจโรงพิมพ์ที่มีปริมาณเพิ่มขึ้น และในปี 2551
บริษัทจัดซื้อที่ดินแปลงใหม่ในทำเลยุทธศาสตร์ที่ไม่ห่างไกลจากที่เดิม
เพื่อรองรับการเติบโตของโรงพิมพ์ในอนาคต

แต่เนื่องจากสภาวะเศรษฐกิจมีการขยายตัวที่ติดลบ บริษัทจึงได้ชะลอการลงทุนขยายโรงงาน
อย่างไรก็ตามบริษัทได้จัดเตรียมแผนงานไว้เรียบร้อยแล้ว
เมื่อสภาวะเศรษฐกิจเริ่มมีแนวโน้มดีขึ้นสามารถที่จะลงทุนขยายงานได้ทันที
โดยมีแผนงานการลงทุนในปี 2552 ด้วยการจัดซื้อเครื่องจักรหลังพิมพ์เพื่อรองรับงานเข้าเล่มไสกาว
และจัดทำรูปเล่มให้มีประสิทธิภาพยิ่งขึ้น